जैसलमेर के मशहूर लाल मांस को चखने के बाद सूर्यास्त से कुछ देर पहले हमने खुरी डेजर्ट की ओर प्रस्थान किया जो की सबसे बढ़िया समय है अगर आप कैमल सफारी करना चाहते है तो| जैसलमेर से एक पतली सड़क कुलधरा होते हुए खुरी तक ले जाती है जहाँ बीच बीच में चिंकारा और नीलगाय सड़क के आसपास विचरण करते नजर आ जाएंगे| एक चिंकारा की तस्वीर लेने जब हम उतरे तो चिंकारा तो को तो कैमरे में कैद नहीं कर पाए मगर कुछ स्थानीय किशोर जरुर दिख गये जो हाथ में तरबूज लिए अपने गाँव की और जा रहे थे, यहाँ जो घर है इन लोगो के वो ज्यादातर कच्ची झोपडी होते है|